ત્રણ દિવસની સળંગ રજા બાદ અને આરબીઆઈની પોલિસી પૂર્વે વૈશ્વિક શેરબજારોમાં જોવા મળેલા સુધારા વચ્ચે આજે શરૂઆતે શેરબજાર ઊંચા ગેપથી ખૂલ્યું હતું. બીએસઇ સેન્સેક્સ ૨૩૬ પોઇન્ટના સુધારે ૩૧,૫૧૯, જ્યારે એનએસઇ નિફ્ટી ૬૬ પોઇન્ટના સુધારે ૯૮૫૦ પોઇન્ટની ઉપર ૯૮૫૫ પોઇન્ટની સપાટીએ ખૂલી હતી. સપ્ટેમ્બર મહિનાના ઓટો સેલ્સના ડેટા સારા આવતા તેની ઓટો શેર ઉપર પોઝિટિવ અસર નોંધાઇ હતી. ટાટા મોટર્સ કંપનીના શેરમાં પાંચ ટકાનો ઉછાળો નોંધાયો હતો. મિડકેપ અને સ્મોલકેપ સેક્ટરના શેરમાં પણ ઘટાડે નવી ખરીદી નોંધાતી જોવા મળી હતી, જોકે બેન્ક સેક્ટર રેડ ઝોનમાં જોવા મળ્યું હતું.